สอบถามหน่อยคะคลอดน้องได้1เดือน ประจำเดือนยังไม่มา มีอะไรกับแฟนวันที่1กับวันที่2 โดยการหลั่งนอกแล้วซื้อยาคุมฉุกเฉินมากิน วันที่3 กินยาคุุมแบบ28เม็ดพึ่งเริ่มทานเม็ดแรกแล้วหลั่งใน แบบนี้มีโอกาศท้องไหมคะ
สวัสดีค่ะ หลังการคลอดบุตรนั้น อาจจะยังไม่มีการตกไข่หรือประจำเดือนมาได้ประมาณ 1-6 เดือนแรก และถ้ายังให้นมบุตรอยู่ทุก 3 ชั่วโมง โอกาสการตั้งครรภ์มีน้อยแต่อย่างไรก็ตามถ้ายังไม่พร้อมมีบุตร ก็ควรจะคุมกำเนิดหลังคลอดทันที ในกรณีนี้ควรตรวจให้แน่ใจหลังใช้ยาคุมฉุกเฉินก่อนว่าไม่ตั้งครรภ์ จึงค่อยเริ่มยาคุมแบบแผง โดยชุดตรวจการตั้งครรภ์ให้ผลบวกได้ 10-14 วันหลังปฏิสนธิ และยาคุมแบบแผงถ้าไม่ได้เริ่มภายใน 5 วันแรกของการมีประจำเดือน ควรกินให้ครบ 7 วันติดต่อกันก่อนค่อยมีเพศสัมพันธ์ค่ะ